== Vurdering ==
[[Fil:Kai Nielsen with Bindesbøl bust.jpg|thumb|[[Kai Nielsen (billedhugger)|Kai Nielsen]], [[Karl Madsen]] og [[Joakim Skovgaard]] ved førstnævntes granitstele af Bindesbøll på [[Rådhuspladsen (København)|Rådhuspladsen]] omkring 1915]]
Bindesbøll var Danmarks største ornamentale kunstner. Hans udprægede selvstændighed og voldsomme produktivitet gjorde, at dansk kunsthåndværk kom til at indtage en selvstændig plads i den store fornyelse af europas dekorative kunst i årene omkring [[1900]]. Bindesbøll var uden større påvirkning fra den tyske [[jugendstil]] eller den franske [[art nouveau]]. Hans stil var fuldt udviklet, inden disse fik deres internationale gennembrud på [[Exposition Universelle (1900)|Parisudstillingen 1900]] (hvor han vandt guldmedalje for sin indretning af den danske udstilling), og han blev [[skønvirke]]tidens åndelige fader. Men mindre talentfulde kunstneres efterligning af hans stil efter hans død bragte skønvirkestilen i miskredit.
Kunst Historie Kultur Materiel_kultur